internet vaartha 197 Views
మొహాలీ : భారత్‌,ఆస్ట్రేలియా మధ్య జరిగిన టి20 వరల్డ్‌ కప్‌ మ్యాచ్‌లో భారత జట్టు ఘన విజయం సాధించింది.స్టార్‌ బ్యాట్స్‌మెన్‌ కోహ్లీ ఒంటి చేత్తో మ్యాచ్‌ను గెలిపించాడు.ఒక వైపు వికెట్లు పడిపోతుంటే అతను భారత్‌ను గెలుపు తీరాలకు చేర్చాడు.కాగా ఈ మ్యాచ్‌ గురించి కోహ్లీ ఆసక్తికరమైన వ్యాఖ్యలు చేశాడు.భారత్‌ బ్యాటింగ్‌కు దిఇన 10 ఓవర్లలో వికెట్ల పతనం చూసి మ్యాచ్‌ పైన ఆశలు వదిలేసుకున్నామని,ధోనీ క్రీజులోకి వచ్చే వరకు తాను ఎంతో ఒత్తిడికి లోనయ్యానన్నాడు. ధోనీ క్రీజులోకి రాగానే ఏం జరుగుతుందో ఎలా మ్యాచ్‌ను గెలువాలో కూడా తనకు అర్థం కాలేదని కోహ్లీ పేర్కొన్నాడు.భారత జట్టు కోసం ఆడిన ఆటను గుర్తుకు తెచ్చుకుంటూ తనకు ఎంతో గర్వంగా ఉందని పేర్కొన్నాడు.తాను ఒత్తిడి జయించడానికి అభిమానులే కారణమని కోహ్లీ వివరించాడు.మాస్టర్‌ బ్లాస్టర్‌ సచిన్‌ కంటే తన ప్రత్యేకత తక్కువేనని కోహ్లీ పేర్కొన్నాడు.అసిస్‌తో మ్యాచ్‌ అనంతరం చాలా మంది కోహ్లీని సచిన్‌తో పోలుస్తున్నారు.దీనిపై కోహ్లీ సామాజిక అనుసంధాన వేదిక ట్విట్టర్‌ ద్వారా స్పందించారు. థ్యాంక్యూ సచిన్‌ పాజి,నీ కంటే నా ప్రత్యేకత తక్కువే అని,అంతకు ముందు సచిన్‌ కోహ్లీకి కితాబిస్తూ ట్వీట్‌ చేశాడు.కోహ్లీ ఆడిన ఇన్నింగ్స్‌పై ఆస్ట్రేలియా మీడియా కూడా ప్రశంసలు కురిపించింది.భారత్‌ మాజీ క్రికెటర్లు కోహ్లీని ఆకాశాని ఎత్తుకున్నారు.ఇక క్రికెట్‌ అభిమానులు అయితే కోహ్లీ పైన సోషల్‌ మీడియాలో కితాబు ఇస్తున్నారు.
ఐసిసి టి20 ర్యాంకింగ్స్‌లో కోహ్లీ టాప్‌
ఆస్ట్రేలియాతో మ్యాచ్‌ అనంతరం ఐసిసి టి20 అంతర్జాతీయ ర్యాంకింగ్స్‌లో కోహ్లీ టాప్‌లో నిలిచాడు.కోహ్లీ 871 పాయింట్లతో తొలి స్థానంలో నిలిచాడు.టాప్‌ టెన్‌ బ్యాట్స్‌మెన్‌ వీరే.
1.కోహ్లీ – భారత్‌(871 పాయింట్లు),2.ఆరోస్‌ పించ్‌ – ఆస్ట్రేలియా (803 పాయింట్లు), 3.గుప్తిల్‌-న్యూజిలాండ్‌(762 పాయంట్లు), 4.డెప్లెసిస్‌- దక్షిణాఫ్రికా (741 పాయింట్లు), 5.హేల్ప్‌-ఇంగ్లాండ్‌  (737 పాయింట్లు), 6 క్రిస్‌గేల్‌ -వెస్టిండీస్‌   (724 పాయింట్లు), 7.కేన్‌ విలియమ్స్‌-న్యూజిలాండ్‌ (718 పాయింట్లు), 8.మసకద్జ-జింబాబ్వే(677 పాయింట్లు), 9.షహజాద్‌- అప్ఘానిస్థాన్‌ (674 పాయింట్లు), 10.వాట్సన్‌ -ఆస్ట్రేలియా(664 పాయింట్లు)